Document ID: 31995R1732

KOMISSION ASETUS (EY) N:o 1732/95,
annettu 14 päivänä heinäkuuta 1995,
tiettyihin Kiinan kansantasavallasta peräisin oleviin tuotteisiin vuonna 1996 sovellettavien määrällisten kiintiöiden hallinnointia koskevista yksityiskohtaisista säännöistä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisön määrällisten kiintiöiden hallintomenettelyn käyttöönotosta 7 päivänä maaliskuuta 1994 annetun neuvoston asetuksen (EY) N:o 520/94 (1) ja erityisesti sen 2 artiklan 3 ja 4 kohdan sekä sen 13 ja 24 artiklan,
sekä katsoo, että
neuvosto on tiettyjen kolmansien maiden tuontiin sovellettavasta yhteisestä menettelystä ja asetusten (ETY) N:o 1765/82, (ETY) N:o 1766/82 ja (ETY) N:o 3420/83 kumoamisesta 7 päivänä maaliskuuta 1994 antamallaan asetuksella (EY) N:o 519/94 (2), sellaisena kuin se on viimeksi muutettuna asetuksella (EY) N:o 839/95 (3), ottanut käyttöön Kiinan kansantasavallan osalta tiettyjä vuotuisia määrällisiä kiintiöitä, jotka esitetään kyseisen asetuksen liitteessä II, ja vahvistanut, että niitä on hallinnoitava asetuksen (EY) N:o 520/94 säännösten mukaisesti,
komissio on tämän vuoksi antanut asetuksen (EY) N:o 738/94 (4), sellaisena kuin se on viimeksi muutettuna asetuksella (EY) N:o 1150/95 (5), jossa vahvistetaan asetuksen (EY) N:o 520/94 soveltamista koskevat yleiset säännökset; näitä säännöksiä sovelletaan edellä mainittujen kiintiöiden hallintoon, jollei tämän asetuksen säännöksistä muuta johdu,
ottaen huomioon Kiinan talouden erityispiirteet, tiettyjen tuotteiden toimittamisen kausittainen luonne ja kuljetusajat, kiintiöihin kuuluvia tuotteita koskevista kaupallisista liiketoimista päätetään pääsääntöisesti ennen kiintiövuoden alkua; näin ollen vaikuttaa tarpeelliselta estää se, että hallinnolliset rajoitukset vaikuttaisivat tuojien suunnitteleman tuonnin toteuttamista; kaupankäynnin jatkuvuuden turvaamiseksi on näin ollen ennen kiintiövuoden alkua syytä vahvistaa vuodeksi 1996 avattavien kiintiöiden hallintoa ja jakautumista koskevat yksityiskohtaiset säännöt,
asetuksessa (EY) N:o 520/94 säädettyjen eri hallintomenetelmien tarkastelun jälkeen olisi hyväksyttävä perinteisten kauppavirtojen huomioon ottamiseen perustuva menetelmä; tämän menetelmän mukaisesti kiintiöerät jaetaan kahteen osaan, joista toinen kuuluu perinteisille tuojille ja toinen muille hakijoille,
saatu kokemus osoittaa, että tämä menetelmä vaikuttaa sopivimmalta varmistamaan kaupallisten liiketoimien jatkuvuuden asianosaisille yhteisön toimijoille ja välttämään häiriöt kaupassa,
yhteisön menettelyn käyttöönotossa on kuitenkin varmistettava muiden kuin perinteisten tuojien asteittainen pääsy siihen; muille hakijoille varatun kiintiön osuuden määrittämisessä on otettava huomioon edustavalla tavalla tähän asti jäsenvaltioiden välillä voimassa olleen tuontimenettelyn eroavaisuudet jäsenvaltioiden välillä asetuksen (EY) N:o 520/94 6 artiklan 4 kohdan mukaisesti; kaikkien näiden tietojen perusteella on tämän vuoksi löydettävä tasapaino sellaisten osuuksien määrittämiseksi, jotka voidaan jakaa kahdelle tuojaluokalle,
perinteisille tuojille tarkoitetun kiintiöosuuden jakamiseksi on soveliasta ajankohtaistaa edellisten kyseisten kiintiöiden hallintoa koskevissa asetuksissa säädetty viiteajanjakso kiintiöihin pääsyn avoimuuden varmistamiseksi; tämän ajankohtaistamisen on tapahduttava viimeisimmän ajanjakson perusteella, jolta on saatavissa täydelliset tiedot; tältä kannalta on soveliasta pitää viiteajanjaksona vuosia 1992 ja 1994, koska ne ovat ainoat äskeiset vuodet, jotka edustavat kyseisten tuotteiden kaupassa tavanomaista kehitystä; näin ollen perinteisten tuojien on todistettava toteuttaneensa kyseisten kiintiöiden kohteena olevien, Kiinasta peräisin olevien tuotteiden tuontia vuosina 1992 ja 1994,
olisi yksinkertaistettava muodollisuudet, jotka sellaisten perinteisten tuojien on suoritettava, joilla on jo vuoden 1994 tai 1995 yhteisön kiintiöitä jaettaessa myönnetty tuontilisenssi; toimivaltaisilla hallintoviranomaisilla on jo kustakin kyseisestä perinteisestä tuojasta vaadittavat todisteet vuonna 1992 toteutuneen tuonnin osalta; tämän vuoksi riittää, että vuonna 1992 toteutuneen tuonnin osalta mainitut tuojat liittävät uuteen lisenssihakemukseensa jäljennöksen edellisestä lisenssistään; ei saisi kuitenkaan antaa lupaa yksinkertaistaa menettelyjä, jotka koskevat CN-koodeihin 4203 29 91, 4203 29 99 ja 6402 99 kuuluvien tuotteiden tuontilisenssihakemuksia, kun otetaan huomioon neuvoston asetuksella (EY) N:o 538/95 (6) käyttöön otetun alustavan kiintiön rakenteen muutos,
saatu kokemus on osoittanut, että asetuksen (EY) N:o 520/94 10 artiklassa säädetty menetelmä, eli hakemusten ajalliseen saapumisjärjestykseen perustuva menetelmä, voi osoittautua soveltumattomaksi muille tuojille varatun osuuden jakamista varten; tämän vuoksi olisi asetuksen (EY) N:o 520/94 2 artiklan 4 kohdan mukaisesti määriteltävä vaihtoehtoinen menetelmä; tätä varten vaikuttaa tarkoituksenmukaiselta säätää, että jako tapahtuu suhteessa haettuihin määriin tosiasiallisesti jätettyjen tuontilisenssihakemusten samanaikaisen tarkastelun perusteella asetuksen (EY) N:o 520/94 13 artiklan mukaisesti,
mahdollisimman hyvien edellytysten luomiseksi kiintiön jakamista ja tyydyttävää käyttämistä varten olisi estettävä mahdolliset keinottelutarkoituksessa jätetyt hakemukset ja lisäksi valvottava taloudellisesti merkittävien määrien jakamista; tätä varten vaikuttaa tarpeelliselta rajoittaa ennakolta määrään/arvoon määrä, jota kaikki muut kuin perinteiset tuojat voivat hakea,
kiintiöiden jakoon osallistumista varten perinteisille ja muille tuojille olisi vahvistettava tuontilisenssihakemusten jättämistä koskeva määräaika,
kiintiöiden parasta mahdollista käyttöä varten olisi säädettävä, että jalkineiden tuontia koskevissa lisenssihakemuksissa on täsmennettävä jokaista yhdistetyn nimikkeistön koodin nimikettä varten haetut määrät, jos kiintiöt koskevat useampaa yhdistetyn nimikkeistön koodin nimikettä,
jäsenvaltioiden on ilmoitettava komissiolle vastaanotetuista tuontilisenssihakemuksista asetuksen (EY) N:o 520/94 8 artiklassa säädettyjen yksityiskohtaisten sääntöjen mukaisesti; perinteisten tuojien aikaisempaa tuontia koskevat tiedot arvioidaan jokaisena viitevuonna ja ne ilmaistaan kyseisen kiintiön yksikkönä; jos kiintiö on vahvistettu ecuina, sen valuutan vasta-arvo, jona aikaisempi tuonti on ilmaistu, lasketaan yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (7) 18 artiklan mukaisesti,
ottaen huomioon kiintiöiden alaisten tuotteiden kaupan erityisominaisuudet ja erityisesti tavaroiden kuljetusaika, vaikuttaa aiheelliselta säätää, että tuontilisenssin voimassaoloaika päättyy 30 päivänä syyskuuta 1996; moitteettoman hallinnon vuoksi toimivaltaisilla kansallisilla viranomaisilla on kuitenkin lupa jatkaa 31 päivään joulukuuta 1996 asianomaisten tuojien hakemuksesta niiden tuontilisenssien voimassaoloaikaa, joiden käyttöaste on vähintään 60 % 30 päivänä syyskuuta 1996,
tässä asetuksessa säädetyt toimenpiteet ovat asetuksen (EY) N:o 520/94 22 artiklassa perustetun kiintiöiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Tässä asetuksessa säädetään asetuksen (EY) N:o 519/94 liitteessä II tarkoitettujen määrällisten kiintiöiden hallinnasta koskevat erityiset säännökset vuodeksi 1996.
Tietyistä yhteisön määrällisten kiintiöiden hallintomenettelyn käyttöönotosta annetun neuvoston asetuksen (EY) N:o 520/94 soveltamista koskevista säännöksistä annettua asetusta (EY) N:o 738/94 sovelletaan, jollei tässä asetuksessa toisin säädetä.
2 artikla
1. Edellä 1 artiklassa tarkoitetut määrälliset kiintiöt jaetaan asetuksen (EY) N:o 520/94 2 artiklan 2 kohdan a alakohdan mukaisten perinteisten kauppavirtojen huomioon ottamiseen perustuvaa menetelmää soveltamalla.
2. Jokaisesta määrällisestä kiintiöstä perinteisille tuojille ja toisille tuojille varattu osuus ilmoitetaan tämän asetuksen liitteessä I.
3. Muille tuojille varattu osuus jaetaan sellaisen menetelmän mukaisesti, joka perustuu jakamiseen suhteessa haettuihin määriin ja jossa kunkin tuojan mahdollisesti hakema määrä/arvo ei saa olla suurempi kuin tämän asetuksen liitteessä II esitetty määrä/arvo.
3 artikla
Tuontilisenssihakemukset on jätettävä asetuksen (EY) N:o 738/94 liitteessä I tarkoitetuille toimivaltaisille hallintoviranomaisille sellaisen ajanjakson aikana, joka alkaa seuraavana päivänä sen jälkeen, kun tämä asetus on julkaistu Euroopan yhteisöjen virallisessa lehdessä, ja päättyy 11 päivänä syyskuuta 1995 kello 15.00 Brysselin aikaa.
4 artikla
1. Jokaisen perinteisille tuojille varatun kiintiöerän osuuteen osallistumista varten perinteisinä tuojina pidetään niitä, jotka voivat todistaa harjoittaneensa tuontia kalenterivuosien 1992 ja 1994 aikana.
2. Asetuksen (EY) N:o 520/94 7 artiklassa tarkoitettujen todisteiden on liityttävä Kiinan kansantasavallasta peräisin olevien sellaisten tuotteiden vapaaseen liikkeeseen luovutukseen kalenterivuosina 1992 ja 1994, jotka kuuluvat lisenssihakemusta koskeviin määrällisiin kiintiöihin.
3. Asetuksen (EY) N:o 520/94 7 artiklan ensimmäisessä luetelmakohdassa tarkoitettujen todisteiden sijasta:
- hakija voi liittää lisenssihakemukseensa toimivaltaisten kansallisten viranomaisten hallussaan olevien tullaustietojen perusteella laatiman ja varmentaman todistusasiakirjan, joka koskee hakijan tai tarvittaessa toimijan, jonka toimintaa hakija jatkaa, toteuttamaa asianomaisten tuotteiden tuontia kalenterivuosien 1992 ja 1994 aikana,
- kyseisten tuotteiden vuonna 1992 harjoitetun tuonnin osalta ja lukuun ottamatta CN-koodeihin 4203 29 91, 4203 29 99 ja 6402 99 kuuluvien tavaroiden tuontilisenssihakemuksia hakija, joka on jo asetuksen (EY) N:o 1012/94 (8), asetuksen (EY) N:o 2801/94 (9) tai asetuksen (EY) N:o 1093/95 (10) mukaisesti vuonna 1994 ja/tai 1995 myönnetyn sellaisen tuontilisenssin haltija, joka koskee lisenssihakemuksessa mainittuja tuotteita, voi liittää tähän lisenssihakemukseen jäljennöksen edellisestä lisenssistä. Tässä tapauksessa hakijan on mainittava lisenssihakemuksessa kyseisen tuotteen toteutuneen tuonnin yhteismäärä vuoden 1992 aikana.
4. Sovelletaan tarvittaessa asetuksen (ETY) N:o 2913/92 18 artiklaa, kun todiste on ilmaistu valuuttoina.
5 artikla
Jäsenvaltioiden on ilmoitettava komissiolle viimeistään 25 päivänä syyskuuta 1995 kello 10.00 Brysselin aikaa tiedot tuontilisenssihakemusten lukumäärästä ja kokonaispaljoudesta sekä perinteisten tuojien jättämien hakemusten osalta tiedot näiden toteuttaman aikaisemman tuonnin määrästä tämän asetuksen 4 artiklan 1 kohdassa tarkoitetun viiteajanjakson kunkin vuoden aikana.
6 artikla
Komissio vahvistaa viimeistään 30 päivänä syyskuuta 1995 määrälliset perusteet, joiden mukaisesti toimivaltaisten kansallisten viranomaisten on tyydytettävä tuojien hakemukset.
7 artikla
Tuontilisenssien voimassaoloaika on yhdeksän kuukautta 1 päivästä tammikuuta 1996.
Toimivaltaisten kansallisten viranomaisten on jatkettava asianomaisten tuojien hakemuksesta niiden lisenssien voimassaoloaikaa, joita on käytetty vähintään 60 prosenttia niiden summasta 30 päivänä syyskuuta 1996, 31 päivään joulukuuta 1996.
8 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 14 päivänä heinäkuuta 1995.

Labels: 3
18